ธนชาตแนะล็อกผลตอบแทน6เดือนจ่าย3.2%
บลจ.ธนชาต แนะล็อกผลตอบแทนลงทุน 6 เดือน กองทุนตราสารหนี้ลงทุนทั้งในและต่างประเทศจ่าย 3.2% ต่อปี
1 ก.พ. 2555

บลจ.ธนชาต แนะล็อกผลตอบแทนลงทุน 6 เดือน กองทุนตราสารหนี้ลงทุนทั้งในและต่างประเทศจ่าย 3.2% ต่อปี
นายสุรธีร์ กิตติวรวงศ์ ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.) ธนชาต เปิดเผยว่า จากการที่ ธปท. ปรับลดอัตราดอกเบี้ยนโยบายลง 0.25% มาอยู่ที่ 3% ดังนั้นเพื่อเป็นการล็อคผลตอบแทน บริษัทฯ จึงแนะนำการลงทุนในกองทุนเปิดธนชาต Fixed Income 8 ระยะเวลาลงทุนประมาณ 6 เดือน ผลตอบแทนประมาณ 3.2% ต่อปี เสนอขายครั้งเดียววันที่ 1-6 ก.พ.2555
กองทุนตั้งเป้าลงทุนในเงินฝากสกุลเงิน Arab Emirates Dirham ธนาคาร Union National Bank  ธนาคาร First Gulf Bank ประมาณ 22%  ลงทุนในเงินฝากสกุลเงินหยวน ธนาคาร Bank of China ประมาณ 22% ลงทุนในตราสารหนี้ระยะสั้น สกุลเงิน USD ธนาคาร ICBC (Asia)  ธนาคาร Shinhan Bank ประมาณ 10%  ลงทุนในตั๋วแลกเงินบริษัท เอเชี่ยนพร็อพเพอร์ตี้/ บมจ.แลนด์แอนด์เฮ้าส์  ประมาณ 21.90% ลงทุนในตั๋วแลกเงิน บริษัท อยุธยาแคปปิตอล ออโต้ ลีส  บริษัท โตโยต้า ลีสซิ่ง (ประเทศไทย) บริษัท เอสโซ่ (ประเทศไทย) ประมาณ 24% และลงทุนในเงินฝากธนาคารพาณิชย์ในประเทศ ประมาณ 0.10%